พรรคเพื่อไทย มีมติหนุนร่างพ.ร.บ.ปรองดองฯฉบับ พล.สนธิ
ท่ามกลางความเห็นต่างในเนื้อหาสาระของร่างพ.ร.บ.ว่าด้วยความปรองดองแห่งชาติ ที่ พล.อ.สนธิ บุญยรัตกลิน และ 34 ส.ส.เสนอให้สภาผู้แทนราษฎรพิจารณา ในวันที่ 30 - 31 พ.ค.นั้น นอกจาก พล.อ.สนธิที่เตรียมแถลงชี้แจงในวันพรุ่งนี้ (29 พ.ค.)แล้ว วันนี้ (28 พ.ค.)ผู้บัญชาการทหารบก กล่าวว่า ทุกกระบวนการที่เกิดขึ้น ควรเป็นไปตามระบอบประชาธิปไตยและเคารพกฎหมายของประเทศไม่เช่นนั้น อาจนำมาซึ่งความล่มสลายได้ขณะที่พรรคเพื่อไทยแถลงมติสนับสนุนร่างกฎหมายฉบับนี้ เพราะเชื่อว่าจะนำมาซึ่งความปรองดอง และทำให้เกิดประโยชน์ต่อประเทศและประชาชน และเตรียมเสนอเลื่อนวาระการพิจารณา จากเรื่องใหม่ที่บรรจุไว้ในลำดับเรื่องที่ 27 เป็นเรื่องเร่งด่วน เพื่อพิจารณาในวันที่ 30 พ.ค.โดยพรรคเพื่อไทยจะยื่นร่างกฎหมายอีก 1 ฉบับ เพื่อเป็นทางเลือกในการพิจารณาด้วยส่วนกลุ่มนปช. นำโดยนายจตุพร พรหมพันธ์ แถลงเตรียมยื่นร่าง พ.ร.บ.ว่าด้วยความปรองดองฉบับของ ส.ส.ในกลุ่มนปช.วันพรุ่งนี้ (29 พ.ค.) เช่นกัน แต่สาระสำคัญอาจต่างกับร่างกฎหมายฉบับของ พล.อ.สนธิ โดยจะไม่มีการนิรโทษกรรมในคดีก่อการร้ายและคดีสั่งการสลายการชุมนุม และย้ำว่าในหลักการของกลุ่ม นชป.จะไม่มีการชุมนุมหน้ารัฐสภา ในวันที่ 30 พ.ค.ด้วยเจตนาที่จะเผชิญหน้ากับกลุ่มพันธมิตรฯ แต่อย่างใด
 ท่ามกลางความเห็นต่างในเนื้อหาสาระของร่างพ.ร.บ.ว่าด้วยความปรองดองแห่งชาติ ที่ พล.อ.สนธิ บุญยรัตกลิน และ 34 ส.ส.เสนอให้สภาผู้แทนราษฎรพิจารณา ในวันที่ 30 - 31 พ.ค.นั้น นอกจาก พล.อ.สนธิที่เตรียมแถลงชี้แจงในวันพรุ่งนี้ (29 พ.ค.)แล้ว วันนี้ (28 พ.ค.)ผู้บัญชาการทหารบก กล่าวว่า ทุกกระบวนการที่เกิดขึ้น ควรเป็นไปตามระบอบประชาธิปไตยและเคารพกฎหมายของประเทศไม่เช่นนั้น อาจนำมาซึ่งความล่มสลายได้
จตุพร,ปรองดอง,พ.ร.บ.,พล.อ.ประยุทธ์,พล.อ.สนธิ